Σαμ Κλάφλιν

Ο Σάμιουελ Τζορτζ Κλάφλιν (αγγλικά: Samuel George Claflin) (γενν. 27 Ιουνίου 1986) είναι Άγγλος ηθοποιός. Μετά την αποφοίτησή του από την Ακαδημία Μουσικής και Δραματικής Τέχνης του Λονδίνου το 2009, ξεκίνησε την καριέρα του ως ηθοποιός στην τηλεόραση και είχε τον πρώτο του κινηματογραφικό ρόλο ως Philip Swift στο Pirates of the Caribbean: On Stranger Tides (2011).

Ο Κλάφλιν έγινε ευρύτερα γνωστός παίζοντας τον Finnick Odair στη σειρά ταινιών «The Hunger Games» (2013–2015) και για τον πρωταγωνιστικό του ρόλο στη ρομαντική κωμωδία Πριν Έρθεις Εσύ (2016). Έκτοτε πρωταγωνίστησε στις ταινίες Adrift (2018) και The Nightingale (2018) και υποδύθηκε τον Όσβαλντ Μόσλι στην τηλεοπτική σειρά Peaky Blinders (2019–2022) και τον Mycroft Holmes στην ταινία μυστηρίου Enola Holmes (2020).

Πρώτα χρόνια 
Ο Κλάφλιν γεννήθηκε στο Ίπσουιτς του Σάφολκ από τον Μαρκ, έναν οικονομικό υπάλληλο, και τη Σου Κλάφλιν (το γένος Κλαρκ), βοηθό διδασκαλίας. Έχει δύο μεγαλύτερα αδέρφια, τον Benjamin και τον Daniel, και έναν μικρότερο αδερφό, τον Joseph (γεννημένος το 1989), ο οποίος είναι επίσης ηθοποιός. Μεγάλωσε στο Νόριτς του Νόρφολκ. 

Ως παιδί έδειχνε ενδιαφέρον για το ποδόσφαιρο. Έπαιζε σε όλη του την παιδική ηλικία μέχρι που έσπασε τον αστράγαλό του, ένας τραυματισμός που θεωρούσε ότι θα τον εμπόδιζε να παίξει επαγγελματικά. Μετά από την παρακίνηση από τους γονείς του και έναν δάσκαλο στον οποίο είχε κάνει εντύπωση κατά τη διάρκεια του γυμνασίου του, στο Λύκειο Costessey, ακολούθησε την υποκριτική.

Μέλος της Σχολής Αριστείας της Πόλης του Νόριτς, το 2003, ανέλαβε τις Υποκριτική  Τέχνη στο Κολλέγιο του Νόριτς Σίτι. Ο Κλάφλιν αποφοίτησε στη συνέχεια από την Ακαδημία Μουσικής και Δραματικής Τέχνης του Λονδίνου το 2009.

Καριέρα 

Ο Κλάφλιν έκανε το ντεμπούτο του ως ηθοποιός το 2010, όταν εμφανίστηκε σε δύο τηλεοπτικές μίνι σειρές—στο The Pillars of the Earth ως Richard και στο Any Human Heart ως νεαρός Logan Mountstuart. Τον Μάρτιο του 2011, επιλέχτηκε ως Thomas στο Seventh Son, μια κινηματογραφική μεταφορά του The Spook's Apprentice, αλλά αποσύρθηκε για άγνωστους λόγους και αντικαταστάθηκε από τον Ben Barnes. Η επόμενη εμφάνισή του ήρθε τον Απρίλιο του 2011, όταν υποδύθηκε τον ποδοσφαιριστή Ντάνκαν Έντουαρντς στο τηλεοπτικό δράμα του BBC United, το οποίο επικεντρώθηκε στα γεγονότα του αεροπορικού δυστυχήματος  της “Munich air” το 1958, κατά το οποίο ο Έντουαρντς πέθανε λόγω των τραυματισμών του.

Τον Απρίλιο του 2010, επιλέχτηκε για να υποδυθεί τον Philip Swift, έναν ιεραπόστολο που ερωτεύεται τη γοργόνα Σειρήνα  (που υποδύεται η Àstrid Bergès-Frisbey ), στο οι Οι Πειρατές της Καραϊβικής: Σε άγνωστα νερά, τη τέταρτη ταινία της σειράς ταινιών Οι Πειρατές της Καραϊβικής. Για την ταινία, έλαβε υποψηφιότητα στα 17α Empire Awards για τον «Καλύτερο Νεοεμφανιζόμενο Άνδρα». Το 2012, εμφανίστηκε ως Τζακ στη μίνι σειρά έξι επεισοδίων White Heat. Αργότερα το ίδιο έτος, έπαιξε στην ταινία του 2012 Snow White and the Huntsman, ως William, παιδικός φίλος της Χιονάτης. Έλαβε υποψηφιότητα στα Teen Choice Awards 2012 για την κατηγορία "Best Movie Breakout". Επίσης, το 2012, επιλέχθηκε για τον πρωταγωνιστικό ρόλο στο Hammer Films ' The Quiet Ones, το οποίο γυρίστηκε στα μέσα του 2013 και κυκλοφόρησε τον Απρίλιο του 2014

Στις 22 Αυγούστου 2012, η Lionsgate ανακοίνωσε ότι ο Κλάφλιν είχε επιλεγεί ως ο Finnick Odair στη σειρά ταινιώνThe Hunger Games, ξεκινώντας με το The Hunger Games: Φωτιά. Ο σκηνοθέτης του Catching Fire, Φράνσις Λόρενς, δήλωσε σχετικά με την ερμηνεία του Κλάφλιν κατά τη διάρκεια των γυρισμάτων: «Ο Finnick είναι ένας ενδιαφέρον χαρακτήρας. Στην αρχή υπάρχει λίγη σεξουαλική ένταση, αλλά στην πραγματικότητα ερωτεύεσαι τον χαρακτήρα του και βλέπεις ότι υπάρχει μια πραγματικά βαθιά συναισθηματική πλευρά του.Ένας  από τους λόγους που τον προσέλαβα από την αρχή ήταν ότι εκεί πηγαίνει ο χαρακτήρας του στις επόμενες ιστορίες και νομίζω ότι έκανε φανταστική δουλειά." Η ταινία κυκλοφόρησε τον Νοέμβριο του 2013 και η ερμηνεία του Φίννικ από τον Κλάφλιν έλαβε θετικές κριτικές. Ο Κλάφλιν επανέλαβε τον ρόλο στο The Hunger Games: Επανάσταση - Μέρος 1, που κυκλοφόρησε τον Νοέμβριο του 2014 και στο Μέρος 2, που κυκλοφόρησε τον Νοέμβριο του 2015.

Τον Φεβρουάριο του 2013, ανακοινώθηκε ότι ο Κλάφλιν επιλέχτηκε για τον ρόλο του Άλεξ στην κινηματογραφική μεταφορά του μυθιστορήματος της Cecelia Ahern Where Rainbows End, που διανεμήθηκε ως Love, Rosie σε ορισμένες περιοχές. Τον επόμενο μήνα, πρωταγωνίστησε στην τηλεοπτική ταινία Mary and Martha ως Ben, η οποία μεταδόθηκε από το BBC One. Έλαβε θετική κριτική για τον ρόλο του ως φοιτητής του Πανεπιστημίου της Οξφόρδης Alistair Ryle στο βρετανικό δραματικό θρίλερ The Riot Club με  τη Laura Dibdin της Digital Spy να λέει «ο Κλάφλιν φέρνει ίντριγκα και ευπάθεια καθιστώντας έτσι τον Άλιστερ τον πιο συναρπαστικό χαρακτήρα»

Το 2016, ο Κλάφλιν επανέλαβε τον ρόλο του ως William, παιδικού φίλου της Χιονάτης, σε πολλές σκηνές του σίκουελ The Huntsman: Winter's War. Την ίδια χρονιά, πρωταγωνίστησε στο Πριν Έρθεις Εσύ, την κινηματογραφική μεταφορά του ομώνυμου μυθιστορήματος, στο οποίο έπαιξε τον William Traynor. Ο Κλάφλιν κέρδισε περαιτέρω αναγνώριση από τους κριτικούς για τον ρόλο του Captain Stanhope στο πολεμικό δράμα Journey's End (2017) και Adrift (2018).

Το 2018, ο Κλάφλιν εντάχθηκε στην πέμπτη σεζόν του τηλεοπτικού δράματος του BBC Peaky Blinders, ως ο Βρετανός φασίστας πολιτικός Όσβαλντ Μόσλι. Πρωταγωνίστησε στο The Corrupted το 2019. Τον Σεπτέμβριο του 2020, συμπρωταγωνίστησε στην ταινία του Netflix Enola Holmes ως Mycroft Holmes, μεγαλύτερος αδερφός της ομώνυμης χαρακτήρα.

Προσωπική ζωή 
Το 2011, ο Κλάφλιν άρχισε να βγαίνει με την ηθοποιό Λόρα Χάντοκ, την οποία είχε γνωρίσει σε μια ακρόαση για το Επτά Μέρες με τη Μέριλιν. Οι δυο τους παντρεύτηκαν τον Ιούλιο του 2013 σε μια ιδιωτική τελετή. Έχουν έναν γιο, που γεννήθηκε τον Δεκέμβριο του 2015, και μια κόρη, που γεννήθηκε τον Φεβρουάριο του 2018 Στις 20 Αυγούστου 2019, ο Κλάφλιν και η Χάντοκ ανακοίνωσαν τον χωρισμό τους.

Φιλμογραφία

Ταινίες

Τηλεόραση

Βραβεία και υποψηφιότητες

Παραπομπές

Εξωτερικοί σύνδεσμοι 
 
 Σαμ Κλάφλιν στο Biography.com

Άγγλοι άνδρες ηθοποιοί τηλεόρασης
Άγγλοι άνδρες ηθοποιοί κινηματογράφου